На новым участку могілак быў усталяваны вялікі паклонны крыж, была прапанавана ідэя пабудаваць тут капліцу. Яна знайшла шырокую падтрымку ў вайсковым асяроддзі і асабліва сярод ветэранаў Руска-турэцкай вайны. Быў абвешчаны збор добраахвотных ахвяраванняў, якіх за кароткі час было сабрана так шмат, што было прынята рашэнне замест капліцы ўзвесці царкву, якая б мела статус палкавога храма і ўвасабляла ідэю памяці аб загінуўшых і памерлых аднапалчанах.